
Parengto sprendimo projekto tikslai ir uždaviniai: panaikinti parengtą teritorijų planavimo dokumentą, kuris vadovaujantis Lietuvos Respublikos Vyriausybės 1996-05-24 nutarimu Nr. 617 įregistruotas teritorijų planavimo registre kaip detalusis planas, bet neatitinka šiuo metu teritorijų planavimo dokumentams nustatytų reikalavimų (kriterijų, turinio) ir kompleksinio teritorijų planavimo dokumentų įgyvendinimo stebėsenos pagrindu, kaip savivaldybės bendrąjį planą įgyvendinantis žemesnio lygio teritorijų planavimo dokumentas.
Dabartinis sprendimo projekte aptariamų klausimų reguliavimas: panaikinti      1990 m.  Mažaaukščių gyvenamųjų namų kvartalo Šiauliuose, Verduliukų gyvenamajame rajone projektą.
Sprendimo projekte numatytos naujos teisinio reglamentavimo nuostatos: nėra.
Priėmus sprendimą, galimos pasekmės: naikintiname projekte nėra nustatytų žemės sklypų naudojimo reglamentų, todėl išduodant architektūrinius reikalavimus techniniam projektui rengti, jais negalima vadovautis. Panaikinus projektą turėtų būti paprastesnis bei greitesnis naujų teritorijų planavimo dokumentų bei techninių projektų rengimas.
Priėmus sprendimą, keičiami ar panaikinami galiojantys Savivaldybės teisės aktai: nekeičiami.
Sprendimui įgyvendinti reikalingi priimti papildomi teisės aktai: nereikalingi.
Sprendimui įgyvendinti reikalingos lėšos: nereikalingos.
Sprendimo projekto antikorupcinis vertinimas: neatliekamas.
Sprendimo projektą parengė: Architektūros skyriaus vyr. specialistė Kristina Petrauskienė, tel. 59 62 48.

